Berlin qalereyası

**Berlin qalereyası** () — Almaniyanın paytaxtı Berlin şəhərində müasir incəsənət, fotoqrafiya və arxitektura muzeyi.

## Tarixi
Berlin qalereyası hazırda Berlin şəhərindəki Yəhudi muzeyindən bir qədər aralı, Kroysberq rayonunda, Alte-Yakobştrass küçəsində yerləşir.
1975-ci ildə müasir Berlin rəssamlarının və heykəltəraşlarının əsərlərindən ibarət sərgiləri təşkil etmək məqsədilə qalereya yaradılmasını qarşılarına qoyan şura təsis edildi. İlk vaxtlar qalereya və onun işçi bürosu Berlin şəhərinin Şarlottenburq rayonunda yerləşirdi. Sərgilər Berlin İncəsənət Akademiyasında və ya Yeni Milli Qalereyada təşkil olunurdu. 1978-ci ildə Qalereya Berlin dəmiryol vağzalının yaxınlığındakı Zoologiya parkının fotoqrafiya muzeyinə köçürüldü. Qalereya 1986-cı ildən Martin Qropius evində yerləşdirildı və nəhayət, 2004-cü ilin sentyabr ayından Alte-Yakobştrass küçəsindəki indiki binaya köçürüldü.

## Muzeyin kolleksiyası
Berlin qalereyasının ikimərtəbəli binasında muzeyin daimi eksponatları və müvəqqəti sərgiləri yerləşdirilmişdir, burada həmçinin konfrans zalı, arxiv, kitabxana, oxu zalı, böyüklər və kiçiklər üçün incəsənət məktəbi fəaliyyət göstərir.
Qalereyanın ən yaşlı əsəri 1870-ci ilə aiddir. Muzeyin "Təsviri incəsənət" bölməsində Maks Libermanın, Lovis Korintin, Otto Diksin, Georq Qrossun, Hanna Hyöxun, Georq Bazelitsin, Volf Fostelin və həmçinin Gənc vəhşilər hərəkatı (Junge Wilde) nümayəndələrinin əsərləri toplanmışdır.

Qalareyada təsviri sənət əsərlərindən başqa, qrafika əsərləri (təxminən 15 000 ədəd), fotoqrafiya nümunələri və arxitektura modelləri saxlanılır.

## Qalereya

Image:Franz Skarbina Dame Seebad 1883.jpg|Frans Skarbina *Qadın plyajı (1883)*
Image:Jacoba van Heemskerck Landschaft Bild I um 1914.jpg|Yakob van Xemskerk *Peyzaj, I rəsm (1914)*
Image:Lovis Corinth Porträt des Malers Fritz Rumpf 1901.jpg|Lovis Korint *Rəssam Fris Rumpfın portreti (1901)*
Image:Paul Baum Landschaft 1896.jpg|Paul Baum *Peyzaj (1896)*
Image:Max Fleischer Drei weibliche Akte auf sonniger Waldlichtung 1898.jpg|Maks Fleyçer *Günəşli meşə talasında çılpaqlar (1898)*
Image:Walter Leistikow Aus der Mark um 1898.jpg|Valter Leystikov *Altmarkdan (1898)*
Image:Wilhelm Gallhof Die Versuchung des Ritters vor 1910.jpg|Vilhelm Qallxof *Cəngavərin yolunu azması (1910-cu ilədək)*
Image:Hans Baluschek Bahnhofshalle.jpg|Hans Baluşek *Dəmiryol vağzalının zalı (1929)*
Image:Lesser Ury Liegender Akt 1889.jpg|Lesser Uri *Çılpaq uzanmış (1889)*
Image:Carl Hagemeister Mädchen in der Natur.jpg|Karl Hagemeyster *Qız təbiətdə*
Image:Lesser Ury 1889 Leipziger Straße.JPG|Lesser Uri *Leyptsiqerştrass (1889)*
Image:Jens Birkholm Wärmehalle in Berlin 1908.jpg|Yens Birkholm *Qışda Berlində yoxsullar üçün isti otaq (1908)*
Image:Peter Christian Breuer Frühling 1891 1.jpg|Peter Kristian Broyer *Bahar (1891)*
Image:Reinhold Begas Kentaur und Nymphe 1881.jpg|Reynqold Beqas *Kentavr və nimfa (1881)*
Image:Louis Tuaillon Amazone verkleinerte Fassung.jpg|Luis Tualon *Amazonka (1890-1895)*
Image:Gustav Heinrich Eberlein Verschämte Psyche.jpg|Qustav Henrix Eberleyn *Utancaq Psixeya*
Image:Ernst Barlach Schlafende Vagabunden (Schlafendes Bauernpaar) 1912.jpg|Ernst Barlax *Yatmış kəndli (1912)*. 


## Mənbə
* Van Uffelen, Chris. Contemporary Museums — Architecture, History, Collections, Braun Publishing, 2010, ISBN 978-3-03768-067-4, pages 222–223.
* Sammlung Berlinische Galerie. Kunst in Berlin von 1870 bis heute. Berlinische Galerie, Berlin 1986, ISBN 3-87024-101-2

## Xarici keçid
* Webpräsenz der Berlinischen Galerie
* Video: ''Kunst zwischen Spurensuche und Utopie.'' September 2009 auf www.art-in-berlin.de

## İstinadlar